ดิฉันไปถอนฟันคุดมาเมื่อวันอาทิตย์ มีอาการปวดหูและปวดคางมาก ยาแก้ปวดก็ไม่ค่อยช่วยให้ทุเลา ปวดจนไม่ค่อยได้นอน อาการเหล่านี้สามารถหายได้เองไหมคะ
สวัสดีค่ะ การผ่าฟันคุดเป็นการทำการหัตถการอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ ส่วนอาการปวดมักค่อยๆดีขึ้นได้ภายใน 1-2 อาทิตย์หากผ่านมา 1 อาทิตย์แล้วยังปวด บวมบริเวณที่ผ่ามาก มีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้